**Ecou de Februarie**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ecou de Februarie

În veşmânt bogat de-argint, a trecut Ianuarie

Îmbrăcată în strai alb, a anului mândră regină,

Şi pământul l-a-nvelit peste-a frunzelor rugină

Cu albul ei imaculat, extins până la Februarie.

Mai micuţă fiind în zile, cu încrederea deplină

A primit Februarie, sarcina, dar nu cu jelanie,

Şi-o va duce mai departe-n final de campanie,

Trecând-o cu uşurinţă, năzuind înspre lumină.

Sub aşternutul cel cald, al zăpezii cea bogată,

Grâul ce-a fost semănat îşi ia seva din pământ,

Nu îşi doarme existenţa, ci din brazda adulată,

Când în prag de creştere,-n line adieri de vânt,

Va începe dezvoltarea, spre roada îmbelşugată,

Menirea-şi va împlini, în grija Celui Prea Sfânt.

Flavius Laurian Duverna